Узорны дзіцячы хор школы мастацтваў вярнуўся з чарговай перамогай з міжнароднага свята традыцыйных культур “Браслаўскія зарніцы”. Фестываль, які пачынаўся яшчэ 51 год таму як рэгіянальны, сёння сустракае выканаўцаў з Польшчы, Латвіі, больш дзесяці іншых краін свету. У яго рамках праводзіцца і конкурс харавых калектываў. І вось ужо другі год запар дыплом І ступені адданы ўшачанам.